Tiana, Premi de Medi Ambient 2008 | Diari Maresme\nTiana, Premi de Medi Ambient 2008\ndimecres, 4 de juny, el conseller de Medi Ambient i Habitatge, Francesc\nBaltasar, va lliurar els Premis Medi Ambient 2008 de la Generalitat de\nCatalunya. L’Ajuntament de Tiana va\nrebre un dels distintius per l’establiment d’una singular calculadora del\nl’apartat dels Premis de Medi Ambient corresponents a actuacions de reducció i\nreciclatge de residus, l’Ajuntament\nde Tiana va rebre el premi per\nl’establiment d’una calculadora pel compostatge casolà. Amb aquesta iniciativa\nes pot saber de forma ràpida, i el més fiable possible, els quilograms de\nresidus orgànics que un municipi s’estalvia recollir i tractar mitjançant\nde l’any 2001, l’Ajuntament de Tiana promou un programa voluntari de compostatge\ncasolà en jardins particulars i els horts municipals. Enguany s’ha arribat a la\nxifra de més de 140 compostadors repartits, el que suposa més de 80 m3 de\ncapacitat de tractament.\nmés, el passat mes de març, el consistori tianenc va presentar, amb el suport\nde l’Agència de Residus de Catalunya (ARC), un "Estudi del compostatge\ncasolà a Catalunya", amb l’objectiu de construir una metodologia unitària i\nvàlida no només per a Tiana, sinó per a tot l’àmbit català.\nPremis Medi Ambient reconeixen públicament la dedicació rellevant de\npersones, físiques i jurídiques, públiques i privades, a favor de la protecció i\nmillora del nostre entorn, en els àmbits de la mitigació del canvi climàtic i de\nla reducció i reciclatge de residus. Aquests premis s’inscriuen en el conjunt\nd’actuacions de la Generalitat per impulsar i estimular la producció i la\ntransferència de coneixement cap a la societat.


Què fer i visitar a Barbens (El Pla d'Urgell) - Fuet i Mate - Turisme Actiu\nLa visita a Barbens, al Pla d’Urgell, és una de les nostres imperdibles. La plaça Major, la Creu de Terme, els murals i el poble agregat del Bullidors, són senzillament, preciosos.\nEn xifres econòmiques, l’últim cens d’Idescat es va realitzar el 2009, determinant 610 hectàrees llaurades, repartides entre 340 d’herbacis, com el panís i el blat, 269 de fruiters, on destaca la poma i només 1 hectarea dedicada al cultiu de l’olivera.\nLa ramaderia està centrada exclusivament a l’aviram amb 33.008 caps i al porcí amb 2.600 animals. El municipi de Barbens té una particularitat politico-geogràfica i és que està dividit en dues unitats, separades pel municipi de Tornabous. El sector Aguilella és el que es troba en “territori” de l’Urgell.\nBarbens és un dels nostres pobles preferits del Pla d’Urgell, saps per què? T’expliquem que visitar per Barbens. No et perdis el llogaret del Bullidor.\nDescobreix tot el potencial què té el Pla d’Urgell i completa la teva visita a Barbens. Practica el Turisme No Guiri.\nQuan acabis sabràs que visitar per Barbens, al Pla d’Urgell i no t’hi podràs estar, d’anar-hi.\nQuan l’actual comarca del Pla d’Urgell era coneguda com a Mascançà, Barbens fou conquerit per Ermengol IV d’Urgell. Aquí s’hi va construir una fortificació per separar els comtats catalans cristians del territori musulmà. Les parets de les cases de la vila feien part de muralla i la vila quedava closa i tancada per un pont llevadís.\nEl primer senyor del castell de Barbens fou Ramon Barrufell, però anys després, la seva filla Sança va vendre les terres als templers. Aquests, que ja posseïen Gardeny van transformar Barbens en una comanda. Seguint el curs de la història, dels templers va passar a l’ordre dels hospitalers, que van ampliar d’aquesta manera la seva comanda amb altres pobles com Penelles, Belianes i Aguilella.\nEl poble va anar creixent fins a la desamortització de Mendizábal, el 1835, que va suprimir les comandes. A partir d’aquí, la història no dista gaire d’altres pobles de Catalunya, guerres, bombardejos i franquisme van afectar la població i a les construccions, però afortunadament, Barbens n’ha sabut sortir i de quina manera!\nQuè visitar a Barbens, al Pla d’Urgell\nEl racó més atractiu de Barbens és la plaça Major amb l’església, la creu de terme i el castell recuperat com a seu de l’ajuntament. El castell era una casa residencial fortificada de l’època dels templers, s.XI, tot i que el 1733 va patir una forta restauració.\nEl castell era propietat dels templers i desprès dels hospitalers on encara hi destaca la torre quadrangulart, tot i que és dels segle XVI.\nSi trobeu l’ajuntament obert podeu entrar a visitar la planta baixa, on podreu contemplar algunes de les sales que formaven part de l’antiga residencial. Aviu en dia, les dependències de la planta baixa s’utiltizen com a sales d’exposicions i esdeveniments cultrals.\nEns encantaria saber si organitzen visites guiades i si es pot visitar en la seva totalitat. Ho saps?\nNo et perdis la Creu de Terme de Barbens\nL’església està dedicada a l’Assumpció de la Mare de Déu i data del s.XIII, malgrat que l’actual edifici és de 1686. Al bell mig de la plaça hi ha una creu de terme que procedeix del poblat deshabitat del Bullidor, que en parlarem a continuació. Aquest creu que data del 1546, està formada pel capitell amb figures de sants, el calvari i la creu.\nSi estàs per aquesta zona de Catalunya, no et pots perdre la visita a Barbens i molt menys al Bullidor. Aquí t’expliquem què visitar a cada lloc. Si coneixes algun altre racó, no dubtis en deixar-nos un comentari per fer-nos-el arribar.\nPassejant pels carrers de Barbens, al Pla d’Urgell, ens trobarem amb cases tan espectaculars com Cal Calic, Ca l’Alzamora i Cal Cassola on encara hi ha la llinda de la porta que indica que aquella casa era dels ferrers del poble.\nEn alguna casa hi ha la marca de fins on va arribar la Rubinada de Santa Tecla, del 1893, que va destruir gairebé tot el poble, ja que les cases eren de tàpia.\nUn punt molt particular de Barbens són els tres cimboris, que servien per donar llum a les cases dels pobles amb carrers estrets. La millor vista panoràmica del poble està sobre la carretera de Tornabous.\nL’artista Swen Schmitz Coll ha decorat el poble amb un mural espectacular dels templers i un altre de la vida al camp. Un motiu més per fer turisme per Barbens, al Pla d’Urgell. Per cert, aquest mateix artista és l’impulsor de l’Enciclopèdia Mural d’Ivars i Vallverd.\nHi ha dos indrets que encara no hem pogut visitar i és que no sabem quan obren. Un a l’antic cinema Espanyol i l’altre al carrer Domènec Cardenal amb el carrer Urgell. Estem parlant de dos petits museus de la vida rural on hi exposen eines del camp. Potser, la pròxima vegada que hi anem, haurem de tocar el timbre directament. Saps quan es poden visitar?\nDe fet, n’hi ha tres, l’altre és l’Espai d’Art Josep Aragonès Zafra. Ja tenim motius per tornar-hi, haurem d’aprofitar a la Fira de la Poma!\nQuè visitar a El Bullidor\nAls afores de Barbens, en direcció a Ivars d’Urgell, trobarem una cruïlla de camins que ens portarà al Bullidor, un petit poble, pràcticament deshabitat amb una església en ruïnes, de la qual en queda una part del campanar i l’arcada.\nAl costat de l’església trobem la base d’on hi havia la creu de terme que ara hi ha a la plaça major de Barbens.\nLa idea d’alguns veïns és recuperar el poble per fer-hi turisme rural i és que les ruïnes de l’església, construïda sobre un antic castell són d’allò més atractives.\nTant Barbens com el Bullidor són dos dels nostres llocs preferits del Pla d’Urgell. Pels amants de la fotografia arquitectònica, un dels punts més atractius de la comarca.\nAvui encara es pot apreciar la importància del llogaret amb les cases de cal Jacques, cal Pinós i cal Valls, on hi destaca la Tina, una construcció de fusta que ens transporta a Astúries.\nEl paisatge de Barbens\nUna bona manera de descobrir el paisatge de Barbens és fer la ruta entre Barbens i el Bullidor. El paisatge típic del Pla d’Urgell ha estat catalogat per l’Observatori del Paisatge com la Plana de l’Urgell. Una zona natural on l’agricultura ha anat guanyant terreny a les zones naturals.\nEl cultiu més important és la pomera però el conreu de cereals, com l’alfals i el panís va anant guanyant terreny.\nRecorrent els camins entre Barbens i Ivars d’Urgell, també ens adonarem d’aquest fet característic de la comarca del Pla d’Urgell. A més a més, si voleu fer la ruta que ressegueix la Segona Séquia veureu alguna de les banquetes que encara s’hi conserven.\nTant si estàs fent turisme pel Pla d’Urgell com de pas per la zona, et recomanem visitar Barbens i el Bullidor. A més a més, hi ha una gran quantitat de camins d’horta que pots recórrer tranquil·lament caminant o en bicicleta. Només cal que trobis la teva ruta o millor, que te la facis al teu gust.\nUna manera molt entretinguda de veure el paisatge de Barbens, al Pla d’Urgell, i els seus camps de pomers és agafar el camí que porta cap a Anglesola, a l’Urgell. Si el voleu fer caminant es pot resseguir la Segona Séquia del Canal d’Urgell.\nBarbens està orgullós de celebrar la seva fira a la Poma i als Templers, una barreja comercial però efectiva que dóna ambient medieval al poble el primer cap de setmana d’octubre, quan la recol·lecció de la poma ha acabat.\nDe fet s’ha de felicitar a Barbens, ja que han aconseguit crear una D.Q de la poma, la Poma del Pla d’Urgell.\nD.Q. Poma de Barbens\nLa festa major del poble és el 15 d’agost i l’altra festa important és per Sant Roc, el 8 de novembre.\nSi voleu veure Barbens florit, haureu d’anar-hi cap al març, quan les pomeres exploten. També a la tardor és una bona època ja que les fulles de les pomeres agafen unes tonalitats vermelloses precioses.\nAl web de l’ajuntament de Barbens, al Pla d’Urgell, hi trobareu tota la informació actualitzada de la seva agenda cultura.\nHas conegut la festa de la poma? Què t’ha semblat Barbens i el Bullidor? Ens recomanes alguna ruta per recorrer el municipi de Barbens, al Pla d’Urgell?


Ràdio Balaguer - La FCAC preveu una davallada del 33% en la producció d'oli d'oliva a Catalunya respecte la campanya passada. Els preus en origen -corresponents a la venda a l'engròs 'continuen estant molt baixos'\nLa Federació de Cooperatives Agràries de Catalunya (FCAC) preveu un 33% menys de producció d'oli d'oliva a Catalunya respecte la campanya passada –de 35.750 tones a unes 24.000. Els motius, segons apunta a l'ACN el responsable sectorial de la FCAC, Antoni Galceran, són la falta de precipitacions durant l'estiu, el mal quallat en algunes zones productores i l'alternança pròpia d'aquest cultiu, amb un any bo seguit d'un de més fluix. La davallada serà més acusada a Tarragona i l'Ebre, on es preveuen unes 13.000 o 14.000 tones davant les 25.300 de la campanya passada, que va ser molt bona. A Lleida es mantindran entre 9.000 i 10.000 tones front les 8.900 de la campanya passada, i entre Barcelona i Girona aportaran unes 1.000 o 2.000 tones més.\nTot i això, s'espera que la davallada en altres països productors com Itàlia, Grècia o Tunísia permeti un millor equilibri entre l'oferta i la demanda, i que això es pugui traduir en un lleuger repunt dels preus en origen aquesta campanya.\nGalceran ha insistit que, mentre la venda d'oli envasat -al detall- manté els preus, la venda a l'engròs o en origen continua "en una crisi de preus". "Tot i que es recuperin, encara estarien per sota dels preus que serien lògics i, fins i tot, per sota dels costos de producció en alguns casos", ha manifestat.\nEn aquest sentit, la FCAC alerta que la situació de preus de les darreres campanyes compromet la rendibilitat de les explotacions i, per això, reclama que el Ministeri d'Agricultura posi en marxa el mecanisme d'adequació de l'oferta i la demanda. Aquesta actuació es basa en la retirada i immobilització obligatòria d'oli d'oliva per part de tots els operadors quan es donin situacions de desequilibri del mercat, com ha passat darrerament.


La pel·lícula coreana ‘Dad is Pretty’ i la basca ‘Errementari’ guanyen al Calella Film Festival | La Clau -Revista gratuïta del Maresme\nLa pel·lícula coreana ‘Dad is Pretty’ i la basca ‘Errementari’ guanyen al Calella Film Festival\nEl Calella Film Festival 2018 va lliurar el passat 1 de juliol els seus premis i la pel·lícula coreana ‘Dad is Pretty’ es va emportar el premi a la millor cinta de la secció oficial “Low Budget”, per a films de menys de 500.000 euros de pressupost.\nA la secció sense límit de pressupost, els “Creative Rosebud Awards”, la guanyadora va ser l’obra del director de Vitòria Paul Urkijo, una cinta de fantasia avalada per Álex de la Iglesia i que ha agradat molt al jurat de luxe que tenia el Festival, format per directors com Jaume Balagueró, Agustí Villaronga, les actrius Cristina Brondo, Bárbara Goenaga i els actors Octavi Pujades i Juli Fàbregas.\nLa gala de cloenda, conduida pels actors Juli Fàbregas, Jordi Diaz i l’actriu Cristina Brondo, es va poder veure en directe per Ràdio Calella Televisió i va comptat amb la presència de molts dels directors i actors nominats, així com de l’actor Sergi López i el director Marc Recha, que van presentar la seva última pel·lícula, ‘La vida lliure’, un cop va acabar la gala.\nL’alcaldessa de Calella, Montserrat Candini, que va fer entrega dels dos premis principals, va donar les gràcies als organitzadors “per la creativitat i l’estima enorme per la cinematografia”. Així mateix, va recordar que Calella ha estrenat recentment un nou web per atraure productores a la ciutat: “Calella no és únicament una ciutat turística. També posem les bases a moltes disciplines diferents en l’àmbit de la cultura i la cinematografia la volem captar a través del que anomenem ‘Calella Ciutat Plató’, oferim el nostre territori per fer produccions”.\nEs pot consultar la llista completa dels guanyadors al web del Calella Film Festival.


Dates d’obertura 2017\nLes habitacions de la masia Vinyes de l’Empordà estaran a disposició de reserva en les següents dates:\nDel 16 de Març al 30 de setembre.\nAixí com les dates dels ponts d’octubre, novembre i desembre. En aquest cas la reserva s’ha de fer per a un mínim de 2 nits.\nDel 12 al 15 d’octubre.\nDel 27 d’octubre al 5 de Novembre\nEl 5 al 10 de desembre\nLes entrades a les habitacions seran a partir de les 14:00h i les sortides abans de les 12:00h del migdia.\nLes tarifes inclouen l’IVA. No inclou la taxa turística.\nLa quantitat pendent de la reserva s’abonarà a l’arribada a la Masia.\nReserves i Política de cancel·lació\nAl moment de fer la reserva, efectuarem a la seva targeta de crèdit un càrrec corresponent al 25% del total, amb un import mínim de 50 €, en concepte de dipòsit no reemborsable. Aquest dipòsit no es retornarà si es cancel·la la reserva. Seguidament rebrà per e-mail la confirmació de la seva reserva que haurà de presentar el dia de l’entrada.\nSi la cancel·lació de la reserva es produís amb menys de 7 dies d’antelació al dia de l’entrada, ens reservem el dret de carregar-li el 100% del total de la reserva a la seva targeta de crèdit, perdent la corresponent reserva.\nEn cas d’incompareixença el dia de l’entrada (no-shows), es procedirà a l'anul·lació de la reserva i s’efectuarà el càrrec fixat de la totalitat de la mateixa.


El disputat retorn de la inversió per al posicionament social - Informatica.CAT\n« Què és el Sexting? (sex+messaging)\nÉs possible un “apocalipsi” electrònic? »\nEl disputat retorn de la inversió per al posicionament social\nTot sovint necessari, molts cops ineludible, però davant del qual molts estan cecs en no veure-li el benefici\nBy Guillem Alsina González, on 27 de maig de 2009\nQuin és el retorn de la meva activitat social a Internet?\nQuan fem una publicitat “tradicional” en un mitjà dels “de tota la vida” com són un diari, ràdio o televisió, tenim més o menys clar la forma en com ens retorna aquesta inversió (el què els angloparlants anomenen el ROI, Return Of Investmen). Hi ha diverses tècniques per controlar-ho, tot i que el marge d’incertesa és bastant gran.\nA Internet, el control de la publicitat pot ser un xic més estricte, ja que per exemple podem comptar les vegades que s’ha vist el nostre banner, les vegades que s’ha clicat, i a partir de les IP’s obtenir tota una sèrie de dades estadístiques (com el país i fins i tot la ciutat des d’on s’ha consultat), saber l’hora a la qual ens han fet un clic,… però què passa amb els anomenats “mitjans socials”, aquells propis de la Web 2.0 com els blocs i els marcadors socials? Simplement que no en podem conèixer el retorn.\nNo poques empreses han començat aquests darrers temps a endinsar-se en el món de la publicació en blocs. Les grans multinacionals -i les tecnològiques, per descomptat- han pujat ben convençudes al carro, desplegant en alguns casos una varietat de blocs realment impressionant. Fins i tot han facilitat les eines als seus treballadors per a què en creïn i hi exposin les seves experiències, projectes i idees. Tot plegat perquè en ser una forma de publicar que els permet acostar-se molt més als lectors, als usuaris i potencials clients, facilita molt més el feedback mutu, l’intercanvi d’opinions en un entorn informal. En definitiva, fa més propera l’empresa a l’internauta.\nLes xarxes socials, els marcadors socials i altres com el Twitter, realitzen la mateixa funció de servir com a eina de comunicació i màrqueting informal i propera als possibles clients, per atreure aquells qui no ho són i per integrar l’empresa amb la societat civil.\nI això no només funciona per a les grans corporacions. Moltes petites empreses, companyies de caire familiar, i professionals independents, s’han guanyat fama, vàlua i clients gràcies a haver creat i mantingut un bloc d’èxit, o bé tenir un perfil ben treballat i actiu en una xarxa social, o bé amb un Twitter d’èxit,… però, hi ha una fórmula per a l’èxit? i més encara: com puc valorar l’èxit que tinc?\nAixò, segons la meva opinió, és impossible. No puc valorar amb certesa el retorn de la inversió que he fet en publicitat en mitjans socials en línia, ja que el què em retorna és prestigi i anomenada, res palpable.\nSi que en un moment determinat puc arribar a aconseguir algun client, a mi mateix m’ha passat, però és quelcom més aviat rar, força difícil. Estic parlant d’un client directe, d’aquells que es posa en contacte amb tu, et truca o t’envia un correu electrònic amb la intenció de comprar els teus productes o contractar els teus serveis. El que si aconseguirem és quelcom que no dona de menjar directament, però que si hom juga bé les seves cartes, pot donar-ne indirectament: prestigi i que se’ns conegui.\nA mi mateix m’ha passat; a base d’anys escrivint en diversos mitjans, ara em guanyo la vida (no sóc milionari però tampoc vaig a dues veles) entre altres coses amb xerrades i conferències que he aconseguit gràcies a què sóc una persona coneguda, a què moltes persones han llegit un article meu i s’han interessat per la meva opinió, m’han volgut portar a algun acte que organitzaven per a què donés una conferència. I, és clar, el meu temps i els meus coneixements tenen un preu. I com jo, molta més gent ha començat fent-se una fama en el mitjà online i ha acabat guanyant-se la vida com a conferenciant, consultor o periodista.\nAlguns consells si esteu pensant en llançar-vos-hi:\nEls lectors de blocs acostumen a buscar opinions, que aquell qui escriu digui el que pensa. No us talleu, encara que penseu que no agradarà. A fi de comptes és el que penseu, oi?\nSi teniu un bloc, pàgina web o perfil, treballeu-lo. Si només hi poseu continguts cada molt de tant en tant, la gent s’avorrirà i no us consultarà.\nEscriviu amb correcció, tret que us dirigiu cap a un sector de públic amb el què pugueu utilitzar un llenguatge no molt correcte acadèmicament parlant. Per exemple, a un públic jove amant de la música hip-hop i, per tant, amb una cultura de carrer més mestissa, sempre podeu dirigir-vos-hi amb girs, mots i expressions que potser no seran acceptades per l’Institut d’Estudis Catalans, però que comprendran. Tot i això, sospeseu bé quines expressions feu servir; penseu que a Internet tothom ho pot veure tot i, per tant, no només els vostres lectors objectius.\nDirigiu-vos al públic objectiu que busqueu. Si teniu un bloc de política, fer una menció al partit del barça d’ahir por estar bé un cop, tolerable dos, però fer-ho per sistema pot confondre al lector i dispersar la vostra audiència.\nPromoveu les vostres creacions. Els amics i contactes que tingueu a Internet poden ser la primera audiència, aquells amb qui us podeu posar en contacte i dir-los que teniu un bloc, un perfil al Facebook, un Twitter, etc… A partir d’aquí entra en joc el boca a orella (no el boca a boca del què tan erròniament es parla, i que és quelcom més plaent però totalment diferent ;-)\nLes eines existents per posicionar-nos socialment les podem trobar gratuïtament, no cal gastar-nos-hi gaires calers per començar.\nAporteu quelcom. Dir el mateix que diuen altres 40.000 blocs és… intranscendent? per llegir el que ja llegeixo a un altre lloc m’ho estalvio, per tant, no consultaré el vostre bloc. Oferiu al lector quelcom diferent.\nMantingueu la constància. Si, podeu agafar-vos vacances, però no us les agafeu vint vegades a l’any. Si publiqueu un article cada setmana, manteniu aquest ritme. Si és un al dia, també. Això no treu que de tant en tant no publiqueu res, però que això passi poques vegades.\nA Internet res s’amaga, ni les crítiques. No intenteu tapar-les, els internautes us criticaran. Responeu-hi amb educació, i si us falten al respecte denuncieu-ho públicament però eviteu ficar-vos en picabaralles. Deixeu al maleducat en evidència.\nCompteu amb la comunitat. Busqueu la implicació de la gent que us segueix, ja sigui comentant, moderant o mantenint un diàleg a través del vostre mitjà amb ells. Això farà que us segueixin i es sentin com si només estiguéssiu per a ells.\nPodria estendre’m-hi molt més, però per començar no està gens malament ;-)\nThemes: Facebook, file diff, lector, marcadors socials, menjar, Web 2.0\nComments of “El disputat retorn de la inversió per al posicionament social”


Cambra 4.0 presenta el seu projecte per presidir la Cambra de Comerç de Reus | Notícies | Indicador d'Economia\nLa candidatura, encapçalada per Àgata Girbes, es defineix com a “transversal, moderna, integradora, transparent i territorialment representativa”\nÀgata Girbes, acompanyada de mebres de la seva candidatura.\nAquest dijous al saló de ball del Círcol de Reus s'ha presentat la candidatura CAMBR4.0, encapçalada per l'empresària Àgata Girbes, a la presidència de la Cambra de Comerç de Reus. La candidatura, amb una destacada presència de dones, ha avançat els sis eixos del seu programa electoral: desenvolupament personal i formació amb millora de l'ocupació i de l'ocupabilitat; cohesió social i cura de les persones; territori i sostenibilitat; impuls a l'emprenedoria i l'empresa; promoció de la societat digital; i impuls la internacionalització.\nÀgata Girbes ha definit la candidatura com a "transversal, moderna i de renovació generacional, integradora, transparent i territorialment representativa". Durant la presentació, Àgata Girbes ha remarcat que "cal treballar per donar servei a totes les empreses de la demarcació (grans però sobretot les petites), fent que la Cambra 4.0 arribi a tots i cadascun dels empresaris i empresàries i no només hi arribi, sinó que se la sentin seva". També ha afegit que "crearan la figura d'un responsable comarcal i un nexe amb cada municipi, i que treballaran transversalment tot els 6 eixos anomenats anteriorment, així com els diversos sectors."\nGirbes ha estat acompanyada d'alguns membres del seu equip. L'emprenedora Meritxell Perpiñá, cofundadora de Komercium, empresa associada a la Cambra, ha parlat "d'una Cambra més oberta, més propera i que parli de persones i no només d'empreses, amb un pes específic de la formació i el networking per afrontar un nou model de consum". Jorge Ríos, CEO de l'Empresa ETECNIC, ha parlat de "la digitalització, eina imprescindible a la nova Cambra de Reus, igual que ho ha estat per ell en els tràmits amb administracions públiques, indústria i empreses energètiques". També han intervingut a la presentació Eva Prim, enòloga i sòcia del Celler Ronadelles; la directora General Certified Origins Ibérica, del Grup Cynara, Lely Moreno; el director general de Vermut Miró, Carles Prats, Cristina Sans, sòcia de l'empresa de cortines metàl·liques José Amill S.A; i de l'empresa Ceres. En les properes setmanes, Cambra 4.0 continuarà contactant amb diverses empreses i empresaris per seguir prenent el pols als sectors empresarials i arrodonir el programa de la candidatura.


Condicions de Compra – Breiko\nL'HORA DEL SERVEI A DOMICILI I RECOLLIDA ÉS APROXIMADA, DISCULPIN LES MOLÉSTIES\nBreiko garanteix als seus clients la total seguretat en el procés de pagament, al accedir directament a una pàgina segura (HTTPS://) de l’entitat financera, que garanteix la privacitat de la informació i les dades de la targeta van xifrades. Aquesta transmissió constitueix el més elevat nivell de seguretat que existeix en el mercat. Les comandes realitzades per transferència bancària tindran un termini de 15 dies per a realitzar el pagament, transcorregut aquests període les comandes es cancel·laran automàticament.\nTotes les comandes rebudes a Breiko per la seva plana web estan subjectes la disponibilidad de los productes i/o a que cap circumstància o causa de força major afecti al subministre dels mateixos i/o a la prestació dels serveis. Si es produeixen dificultats en quan al subministre de productes o no quedin productes en stock, Breiko es compromet a contactar amb l'usuario i fer el reemborsament de qualsevol quantitat que hagi estat abonada en concepto d'import. Això també serà aplicata en cas de no poder prestar el servei.\nDimecres a Diumenge de 17:00h a 24:00h\nHorari Servei a Domicili i Recollida:\nDimecres a Diumenge de 20:00h a 23:45h\nDomicili a Mollerussa


Pau Gasol confirma la seva boda amb Cat McDonnell\nEls nuvis no volien regals i van obrir una pàgina perquè els convidats poguessin fer donatius a dues causes benèfiques\ndimecres, 10 de juliol 2019 - 10:20h\nPau Gasol i la seva ja dona Cat McDonnell han confirmat a través dels seus respectius perfils d'Instagram que, efectivament, es van casar el passat 7 de juliol a San Francisco, els Estats Units. Tot i que tothom sabia que el jugador de l'NBA català li havia demanat matrimoni a la seva estimada, poc se sabia sobre quan seria l'esdeveniment i a on.\nVan ser unes amigues de la núvia les que van aixecar els primers rumors a publicar unes imatges en les quals van etiquetar als nuvis i els felicitaven per la celebració del seu amor. No obstant això, no va ser fins aquest dilluns quan els mateixos interessats van cridar als quatre vents que, efectivament, ja són marit i muller.\nL'emotiu missatge de Gasol\nGasol va escriure un emotiu text junt amb una espectacular fotografia dels nuvis. «El moment més màgic que he experimentat a la meva vida. Em fa molt feliç mostrar-vos un detall de la nostra boda amb vosaltres. Estem molt agraïts a les nostres famílies i amics que han fet possible que aquesta celebració sigui tan especial. T'estimo dona meva, @catmcdonnell7!», deia el text de l'esportista. Per la seva banda, ella, que ja es defineix al seu perfil com a Cat Gasol, va ser molt més discreta i només va escriure: «T'estimo, marit».\nUn dels aspectes més originals i rellevants de la celebració és que els nuvis no van voler regals per part dels seus convidats i van decidir obrir la pàgina www.catpau.com en la qual demanaven diners per donar suport a dues causes benèfiques. Una d'elles és la Gasol Foundation, fundació creada pel català i que té com a objectiu lluitar contra l'obesitat infantil.\nD'altra banda, s'oferia la possibilitat de col·laborar amb la TESS Research Foundation, associació que dona suport als nens amb Citrate Transporter Disorder, un transtorn neurològic en infants, i de la qual és sòcia la ja dona de Gasol. Així doncs, el jugador de bàsquet més internacional del país ja pot lluir un any més a la seva mà: el que certifica l'amor i la unió amb la seva estimada dona.


Laplana Lafaja, Marina. (2012) . Variabilidad en genes de respuesta inmune : papel en la infección por VIH-1 y envejecimiento natural. Universitat de Lleida. L. 976-2012 ; http://hdl.handle.net/10803/101203.\nLa modulació inadequada o el manteniment de forma crònica de la resposta immune poden provocar efectes adversos a sistemes i òrgans i donar lloc a la manifestació de patologies. En aquest context, els mecanismes de regulació de la resposta immune són un element clau per mantenir un estat òptim de salut i un envelliment saludable. La capacitat d'organitzar una resposta immune contra agents patògens o cèl·lules tumorals està en part determinada pel fons genètic de cada individu. Els estudis d'associació genètica han resultat d'utilitat per identificar variants de gens de resposta immune implicades en patologies que van des del càncer o les malalties cardiovasculars a infeccions com la tuberculosi o el VIH-‐1. En la present tesi s'ha estudiat la variabilitat de gens de resposta immune i el seu paper en dos models diferents: la infecció per VIH-‐1 i el procés d'envelliment natural. En el primer model s'ha estudiat la variabilitat del gen BST-‐2, factor de restricció en la infecció per VIH-‐1, i dels gens CYP27B1, GC i VDR, implicats en la síntesi, transport i acció genòmica de la vitamina D, hormona implicada en la modulació de la resposta immune. Així mateix, al segon model s'ha avaluat l'efecte de la variabilitat del gen VDR i dels gens RANTES i CCR5, implicats en la mediació de la resposta inflamatòria. En el model d'infecció per VIH-‐1 s'han identificat 2 variants del gen BST-‐2 associades amb progressió, una captura la variabilitat de la regió genòmica i l’altra amb potencial efecte funcional. En l'estudi de la relació de variants dels gens VDR, CYP27B1 i GC amb el ritme de progressió de la infecció s'han confirmat i ampliat el nombre de marcadors del gen VDR que mostren associació amb progressió. Les combinacions haplotípiques del gen VDR que s'associen amb progressió són aquelles que optimitzen la resposta a la vitamina D. Aquests resultats poden interpretar-‐se en funció del paper dual de la vitamina D en la modulació de la resposta immune. L'associació amb progressió de les variants identificades és més significativa en els pacients reclutats en el període pre-‐ TARGA (anterior a 1997). En el model d'envelliment natural, variants del gen VDR mostren associació amb envelliment saludable en homes. Les variants associades són aquelles que confereixen una capacitat de resposta intermèdia a la vitamina D. Això emfatitza el paper de la vitamina D en envelliment i posa de manifest la importància del fons genètic a l’hora d’establir els nivells òptims de vitamina D per a un envelliment saludable. En relació als polimorfismes dels gens CCR5 i RANTES no s'ha trobat associació significativa pel locus CCR5, encara que els resultats mostren una major prevalença de la variant no funcional, i per tant pitjor mediadora de la resposta inflamatòria, en individus longeus. Quant a les variants del gen RANTES, els resultats indiquen una associació específica de sexe que suggereix l'existència d'un determinant genètic de RANTES que predisposa a un fenotip proinflamatori en homes i a un fenotip antiinflamatori en dones


Ajuntament d'Alella - FESTIVAL D'ESTIU\nPortada|Cultura i Festes|Regidoria de Cultura|Festival d'estiu|FESTIVAL D'ESTIU\nEl Festival va néixer el 2005 amb l’ànim de convertir-se en un referent musical i una cita destacada dins dels cicles de concerts que s'organitzen arreu del país. El punt de partida es remunta a un any abans, al juliol de 2004. L'Ajuntament d'Alella va tenir l'encert d'unir art i natura, aventurant-se a organitzar un concert de l'Orquestra Simfònica de Sant Cugat i solistes del Gran Teatre del Liceu en els idíl·lics Jardins del Cal Marquès, una finca privada del centre del municipi que es va obrir al públic gràcies a la complicitat dels seus propietaris. L’èxit d'aquest primer concert va engrescar l'Ajuntament a donar forma, imatge i contingut a un cicle de concerts d'estiu que uneix la bellesa dels espais i la qualitat artística de les propostes programades.\nL'any 2009, el Festival fa una aposta clara per la música clàssica de qualitat incorporant el projecte de Músics en Residència (una proposta d'estades musicals pionera a Catalunya que va començar a caminar sol amb programa propi l'any 2018) i cinc anys després, el 2014 s'obre a nous escenaris amb la incorporació en el programa de la proposta Saborasons, que uneix música i gastronomia, promoguda pel restaurant Els Garrofers. L'any 2015 també s'hi va sumar el Festival Bouquet d'Alella, impulsat pel celler alellenc del mateix nom, i l'any 2016 s'afegeix al programa el celler Alta Alella Mirgin. En aquesta edició, el Festival surt d'Alella i es desplega al territori amb la incorporació del celler Can Roda de Santa Maria de Martorelles.\nDes dels inici, l'aposta impulsada directa i exclusivament per l'Ajuntament d'Alella, s'ha vist recompensada pel reconeixement del públic, dels mitjans de comunicació i dels patrocinadors.\nEl Festival d'Estiu d'Alella és una cita esperada per a molts afeccionats a la música procedents de diferents municipis catalans. La proximitat a Barcelona fa que el nostre festival sigui una oferta de referència pels barcelonins per passar una agradable vetllada d'estiu escoltant els acords de la música en els agradables jardins alellencs. A més del públic incondicional alellenc, el festival rep també una àmplia assistència d'espectadors procedents de Barcelona i d'altres poblacions catalanes.\nTots els concerts programats als jardins privats –que són les actuacions de pagament- tenen, deliberadament, un aforament limitat per tal que els assistents puguin gaudir plenament de la música i de l'espai sense distorsions o aglomeracions.\nDesprés d'un bon concert, degustar una copa de vi en un espai agradable és, sens dubte, un pla excel·lent per passar una nit d'estiu inoblidable.\nVeure vídeo de l'edició anterior


Oscar Wilde i les escultures de Rubí – La invitació a la lectura\n27 Setembre 2021 by jcentell\nOscar Wilde i les escultures de Rubí\nLes mestres que fan preguntes perquè els seus alumnes pensin, siguin curiosos i cerquin les respostes, entenen que una de les activitats més reeixides és conèixer l’entorn del poble, barri o ciutat on habiten. Projecten passejades per aturar-se a llegir els rètols, observar el mobiliari, pensar en la netedat o la brutícia que els envolta, sorprendre’s perquè a l’entrada del supermercat hi ha una persona amb un rètol de cartró on demana ajut, discutir sobre les pintades més o menys artístiques que emplenen les parets, escoltar el soroll dels vehicles, buscar afanyosament detalls de la natura que sobreviu, i fotografiar els pardals, coloms o cotorres que campen per places i jardins.\nEn els pobles i ciutats hi ha, a més, escultures dedicades a personatges locals o universals (poetes, músics, esportistes, etc.) i també a fets històrics relacionats.\nA la llibreria «Lectors al tren!» vam parlar de tot plegat i ens vam centrar en les imatges de l’Albert Asensio a propòsit de l’edició de “El Princep feliç” d’Oscar Wilde.\nDesprés ho vam relacionar amb Tonucci i les seves propostes de «ciutats educadores» i vam acabar entenent que si volem que les ciutats deixin de ser el lloc on només es treballa i es dorm i tornin a ser espais de convivència real, més enllà del centre comercial, llar d’infants o residència de gent gran, caldrà tenir més confiança en els infants i permetre’ls conèixer i repensar com volen viure.\nPer acabar la sessió vam elaborar uns diorames a partir de les escultures de Rubí —El Bòdum, la dedicada a Anselm Clavé, a Montserrat Roig, a Machado, a l’Esbart dansaire, etc.—, una proposta senzilla i que es pot aplicar a l’aula amb els materials que tenim al nostre abans a l’escola.\nGràcies per les fotos, Désirée i Carles.\nAquesta entrada s'ha publicat en notícies i etiquetada amb Animallibres, Ciutat, Jordi Martín, Lectors al tren, lectura, Rubí. Afegiu a les adreces d'interès l'enllaç permanent.\n← «L’illa dels frarets», un relat ecologista\nUn gat que no sembla un gat →\n2 pensaments sobre “Oscar Wilde i les escultures de Rubí”\nLourdes Moreno Rubi | 4 Octubre 2021 a les 21:56\nque ganitas tengo de visitar “Lectors al tren”\njcentell | 5 Octubre 2021 a les 13:31\nLourdes, ara faré una broma amb el teu nom. Anar a “lectors al tren” és com anar a Lourdes, un miracle!\nSeràs molt ben rebuda i no podràs sortir amb els mans buides. Garantit.


RedGlobe Notícies - La CGT Lleida amplia la denúncia respecte l'entitat ASPID\nLa CGT Lleida amplia la denúncia respecte l'entitat ASPID\nEn aquest sentit, en l’ampliació de la denúncia, s’exposa que a l’entendre del sindicat, és només la CGT i els seus afiliats qui pot crear i reconèixer seccions sindicals, sense que l’ocupadora disposi de facultats per impedir el reconeixement, exercici o funcionament de les seccions sindicals.\nAixí mateix, el sindicat vol aprofitar per denúncia públicament aquests fets, tot considerant que el dret de llibertat sindical és un dret fonamental, que no pot ésser negat; i que el fet que en el marc d’un conflicte laboral es negui als treballadors o als sindicats el dret de lliure sindicació, és una vulneració encara més flagrant d ‘aquest fet.\nNo obstant, i atès que de moment l’ocupadora únicament ha procedit a enviar una comunicació, entenem que aquesta comunicació pot ésser fruit d’un malentès o desconeixement de la pròpia organització sindical; i el sindicat no ha procedit a emprendre cap més mesura que posar els fets en coneixement d’Inspecció de treball tot aprofitant l’avinentesa per sol·licitar a inspecció que resolgui la denúncia sobre les condicions dels treballadors amb la màxima diligència i celeritat possible.\nLleida, 7 de març de 2019


La nostra filosofia impregna cadascuna de les accions que realitzem. D’ençà que Eureka Consultores va ser creada, aquesta ha estat una de les bases que hem sabut mantenir perquè creiem fermament que aquest és el camí a seguir.\nSuperar les expectatives dels nostres clients.\nSer propers per generar confiança.\nSer àgils per respondre amb celeritat.\nSer flexibles per adaptar-nos als seus requeriments i peticions.\nSer proactius i avançar-nos als esdeveniments.\nGenerar experiències innovadores i adaptades amb l'ajuda de professionals motivats i preparats.\nAcompanyar-los en el seu camí cap a la millora, el creixement i l'èxit a través de la gestió del coneixement.\nVolem fer sentir que cadascun dels nostres clients és únic i especial i tots els nostres recursos estan enfocats a ajudar-los.\nAconseguir un retorn de la inversió realitzada, posant per a això tots els mitjans que assegurin l'assimilació i posada en pràctica de conceptes i projectes.


La manifestació feminista no mixta acaba amb diversos actes vandàlics a Barcelona - Empordà\nUn grup de persones ha fet trencadisses en establiments i ha provocat danys en oficines bancàries\nLa manifestació feminista no mixta acaba amb diversos actes vandàlics a Barcelona L'Empordá\nLa manifestació feminista no mixta, prèvia al 8-M, ha acabat amb diversos actes vandàlics a Barcelona. Segons fonts policials, un grup de persones ha fet trencadisses de vidres en alguns aparadors d'establiments comercials al barri de Sant Gervasi-Galvany. Entre els locals afectats hi ha un concessionari de vehicles, una botiga de telefonia, una agència de viatges i una clínica dental. El mateix grup també han provocat danys a cinc oficines bancàries al voltant de Via Augusta amb Muntaner, així com al carrer dels Madrazo. Durant el transcurs de la marxa també s'han fet algunes pintades.\nLa protesta ha començat a les 7 de la tarda davant de l'estació de FGC del Putxet, convocada per diversos col·lectius feministes. Encapçalada per una pancarta on es podia llegir 'La nit és nostra', ha recorregut diversos carrers de la ciutat. El seu pas per diferents vies ha provocat afectacions al trànsit, que ja s'ha restablert per complet.


Sant Joan les Fonts destinarà 40.000 euros més a ajudes a negocis afectats pels tancaments - Garrotxa Digital\nSant Joan les Fonts - Publicat a les 13.18\nComentaris tancats a Sant Joan les Fonts destinarà 40.000 euros més a ajudes a negocis afectats pels tancaments\nAl ple d’aquest dijous, Sant Joan les Fonts ha aprovat per unanimitat la convocatòria i les bases d’una segona campanya d’ajuts econòmics pels negocis que han vist frenada la seva activitat a causa de les restriccions del Procicat. En total són 40.000 euros que es repartiran en cinc línies d’actuació per sectors: Els bars, cafeteries i serveis de càtering podran sol·licitar un ajut de 1.000 euros i els establiments turístics com les cases rurals, de colònies o pensions, de 1.500. Tindran accés a una subvenció de 800 euros els centres d’estètica i massatge no sanitari, els professionals de la cultura que treballin en la música i l’espectacle i els marxants.\nAnna Serra, Regidora Promoció Econòmica Sant Joan les Fonts: Aquests valors s’han calculat segons el temps que aquestes activitats han estat tancades, per exemple, tot el que té a veure amb el turisme, han estat tancats fa una setmana, per tant aquest és l’import que s’ha valorat més alt.\nIsabel Rigat, Portaveu Sant Joan Plural: El nostre grup municipal creu ja anem tard, que aquesta ajuda fa mesos que s’hauria d’haver fet, però val més tard que mai. Vostès ens diran que ja s’han fet altres accions, però creiem que aquesta ajuda sí que implicarà un ingrés significatiu a totes les activitats que malgrat el tancament han hagut de continuar fent front a les seves despeses.\nA l’octubre, Sant Joan les Fonts ja va destinar més de 65 mil euros en un Pla de Reactivació Econòmica per pal·liar els efectes dels primers tancaments. Es van donar ajudes a autònoms i establiments turístics i es van crear els Vals+, per fomentar la despesa als negocis del poble entre els veïns.\nEl Museu de la Garrotxa va inaugurar dissabte al matí l'exposició "Xavier de Torres. Crear és respirar". L'artista, nascut a Barcelona l'any 1956, ofereix un recull de pintures a l'oli i escultures de pedra que porten part dels dos territoris on resideix l'artista,…


ACN 18/07/2020 12:31 pm\nL’alcaldessa de Barcelona, Ada Colau, ha lamentat que el Govern no avisés amb més antelació de les noves restriccions a l’àrea metropolitana de Barcelona arran del repunt de coronavirus, que ja suma 680 positius nous en 7 dies. “Ho vam conèixer minuts abans. Les mesures és bo parlar-les i consensuar-les amb qui s’ha de veure afectat”, ha comentat Colau aquest dissabte als micròfons de RAC1. “Els ajuntaments sempre som els últims, se’ns hauria de tenir més en compte”, ha continuat l’alcaldessa.\nMinuts després, la portaveu de Protecció Civil ha mostrat la seva sorpresa i ha recordat que l’Ajuntament de Barcelona està representat al comitè tècnic del Procicat. “M’he quedat perplexa”, ha etzibat Isabel Ferrer. “En el comitè tècnic del Procicat hi ha un representant de l’Ajuntament de Barcelona, per tant coneix perfectament abans que siguin aprovades quines són les accions i les propostes que s’hi plantegen”, ha recalcat. “Ens ens reunim des de fa mesos cada 48 hores”, ha insistit. És més, ha assegurat que la persona assistent “té la possibilitat de proposar i oposar-se”, no només escolta, i segons Ferrer “en cap cas va plantejar que les mesures que es volien prendre estaven fora de lloc o eren excessives”.\nEn aquest sentit, ha atribuït la desvinculació de l’alcaldessa a un “posicionament polític” i no tant a una declaració “coherent” amb la realitat. “Són mesures molt complicades i sovint impopulars, però som davant d’una emergència sanitària mundial i ens hi estem jugant moltíssim”, ha defensat.\nColau: “Una prohibició general de la cultura no és de rebut”\nColau ha reiterat que ara “la ciutadania reclama una comunicació clara, coherent i precisa”. “I que quan es comuniquin les coses és perquè ja estan aprovades i en vigor. Per exemple, quan vaig saber de la recomanació d’evitar els desplaçaments a segones residències, vaig avisar el Govern que podia generar l’efecte contrari”, ha recordat l’alcaldessa de Barcelona.\n“I sobre el rastreig fa 10 dies que avisem que no està musculat, que no està funcionant al 100%. Això s’ha d’arreglar ja”, ha insistit Colau, que ha finalitzat lamentant que les noves restriccions es converteixin en una “prohibició general de la cultura i dels espectacles”. “Creiem que no és de rebut. La cultura a Barcelona és segura perquè tots els equipaments –públics i privats- estan seguint les mesures de forma estricta”, ha avisat l’alcaldessa de la capital catalana.\n“De fet, no s’ha produït cap rebrot conegut en l’àmbit de la cultura”, ha constatat Colau, que considera que una prohibició general com aquesta “ha provocat un enorme malestar al sector”. “S’han d’orientar les mesures cap a on s’estan produint els contagis: l’àmbit social i les trobades informals de més de 10 persones, i no la cultura, l’esport o el petit comerç”, ha conclòs l’alcaldessa de Barcelona.


setembre | 2020 | INS Torras i Bages\nSeguint les recomanacions de Salut, aquest curs les reunions de les tutories amb les famílies seran telemàtiques. Totes les reunions se celebraran dilluns 5 d’octubre a les 17.00.\nEls tutors i tutores enviaran al llarg d’aquesta setmana les invitacions a les reunions virtuals a les famílies del seu grup al correu de família, que serà el compte amb el qual podran accedir a les reunions.\nPoden connectar-se amb ordinador, tauleta o telèfon mòbil. Amb tauleta o mòbil, cal tenir instal·lada l’aplicació Meet.\nSeguint els protocols sanitaris, les persones que necessitin fer qualsevol tràmit a la secretaria del centre hauran de demanar cita prèvia. Sense cita, no es podrà accedir al centre (tampoc per anar a la Cooperativa).\nPer demanar cita, cal trucar als telèfons: 93 437 25 91 i 93 437 31 59, o bé mitjançant el correu electrònic: pas.secretaria@instorrasibages.cat.\nEl Sindicat d’Estudiants ha convocat una vaga estudiantil per als dies 16, 17 i 18 de setembre i part del nostre alumnat ha comunicat la seva intenció d’adherir-se a aquesta convocatòria.\nRecordem a les famílies que les vagues d’estudiants no estan convocades pel centre, que l’alumnat… Llegeix més»\nAvís important! Canvi d’horari de la Cooperativa\nA partir de demà i per evitar aglomeracions de persones, la Cooperativa només podrà atendre les famílies i l’alumnat a la tarda: de 16.30 a 18.30 hores.\nCooperativa, General, Portada 0\nComencem el curs 2020-2021!\nTotes les famílies han rebut per correu electrònic i per la plataforma Alexia totes les informacions referides a l’inici de curs.\nEl calendari de la primera setmana és el següent.\nBatxibac, Batxillerat, ESO, General, Portada 0\nCorreu electrònic del centre: activació\nEls tutors i tutores estan contactant amb les famílies dels nous alumnes per avançar l’accés de les famílies als seus comptes de correu electronic de l’institut, que és el primer pas per accedir després a la plataforma Alexia.\nÉs un correu de Gmail amb l’extensió @instorrasibages.cat.\nEn aquest document hi ha les instruccions a seguir per activar l’usuari del correu electrònic i la d’Alexia.\nEn els propers dies, els usuaris que no hagin accedit a Alexia rebran un correu amb la credencial.\nTan bon punt activin el correu, hi trobaran les comunicacions referides a l’inici de curs.\nLes famílies que ja utilitzaven el correu, però que han oblidat les contrasenyes, han de posar-se en contacte personalment amb els tutors i tutores (o es donaran contrasenyes de família a l’alumnat).\nAquesta setmana l’horari de la Cooperativa per a la compra i devolució de llibres de text canvia. Si heu de venir, consulteu els nous horaris, que afecten la setmana del 7 al 10 de setembre.\n𝗖𝗮𝗹 𝗿𝗲𝘁𝗼𝗿𝗻𝗮𝗿 𝗲𝗹𝘀 𝗹𝗹𝗶𝗯𝗿𝗲𝘀 𝗱𝗲𝗹 𝗰𝘂𝗿𝘀 𝗽𝗮𝘀𝘀𝗮𝘁.\nDes del 9 d’agost i fins l’1 d’octubre es poden sol•licitar les beques per als estudis postobligatoris:\n– Formació profesional (PFI, CFGM, CFGS)\n– Estudis artístics profesionals i artístics superiors\n– Curs d’accés i preparació per les proves d’accés a la formació professional\n– Escoles oficials d’diomes\n– Estudios universitaris\nEls tràmits i les instruccions són en aquesta pàgina web: https://www.becaseducacion.gob.es/portada.html\nSi necessiteu ajuda individualitzada, podeu demanar-la al servei d’assessorament de joventut de l’Ajuntament de l’Hospitalet, a l’Oficina Jove.


Crítica de A Sangre y Fuego de Sacramento (2014) - Satan Arise\nSacramento - A Sangre y Fuego (2014)\n01. A Sangre y Fuego\n02. Black Deep Rainbow\n03. A Golpe de Traición\n05. Piensa en Ti\n06. Cielo Púrpura\n07. La Estrella de David\n08. Jaula de Cristal\n10. Signed, Sealed, Delivered\n13. A Sangre y Fuego (Bonus Track)\nVeu: Manuel Escudero\nGuitarra: Adrián Phoenix\nBaix: Pablo Pantera\nBateria: Sergio González\nTeclats: Tete Navas\nSacramento és la nova formació de Manuel Escudero, conegut pel seu treball amb Medina Azahara i el primer llançament de Santelmo.\nEn una crítica més val anar amb la veritat per davant i he de dir que és una feina que em va costar molt al escoltar que em entrés. Manuel fa sevir dos timbres de veu principalment, un més esquinçat, més dur i metalero i l'altre més suau i melòdic fen-se una mica complicat d'escoltar en aquestes composicions el primer. Però he dit moltes vegades que no sempre allò que entra ràpid i a la primera és bo, ja que pot arribar a avorrir fàcilment i al contrari i per sort li vaig donar una altra oportunitat al llançament permetent descobrir el bé que encaixen les dues veus com si de vocalistes diferents es tractés i dotant a les composicions de molta personalitat, obtenint un so contrastat que encaixa perfectament amb les melodies.\nEl treball ha passat de no dir-me res a dir- molt l'atenció com un dels grans llançaments nacionals a tenir en compte, ja que conté temes que mereixen la pena i molt i que per algun motiu s'enganxen a tu com una paparra no sortint del teu cap.\nL'artwork és obra de Fernando Nanderas, i això ja és garantia de qualitat, com també ho és l'acurat llibret en format digipack en que s'ofereix el llençament.\nObren el disc tal com el tanquen (bonus track amb col·laboracions il·lustres) amb el tema "A Sangre y Fuego" que dóna nom al disc. Seguim amb el que va ser el single presentació "Black Deep Rainbow", interpretat en anglès i castellà barrejats rendint va contribuir a Ritchie Blackmoore i el seu home de negre.\nEn el disc hi ha múltiples col·laboracions com són Bernie Tormé, Ronnie Romero, Loky, Gorka Alegre, Tony Hernando, Manuel Seoane i Mannie Chalton, el qual va cedir el tema en el qual també col·labora "Signed, Sealed, Deliveread".\nEl so de les guitarres a càrrec d'Adrian Phoneix, tenen un timbre de metal-rock, clàssic de tota la vida, que permet gaudir de cada nota i cada cop. "A Golpe de Traición", ens mostra un exemple més d'aquest heavy clàssic del de sempre, aposta segura i més si és de qualitat!\n"Katmandú", ritmes arabescs per desembocar en un vellutat mig temps molt treballat que desemboca en una preciosa i sentida balada que eriça la pell. Un amor malalt i una súplica de recuperació i de forces i ànims. Realment, posa la pell de gallina.\n"Cielo Púrpura", és un tema també lent però que dóna pas a un dels meus favorits de l'àlbum. I és que "La Estrella de David" és una original i molt enganxadís tall de molt fàcil escolta, que convida a saltar i taral·lejar la tornada amb el puny en alt, tot i tractar-se de el final d'una història d'amor.\nUn altre tema fàcil i captivador és "Kamikaze", heavy de tota la vida amb unes bateries clàssiques a càrrec de Sergio González, i ben adornat pels teclats de Tete Navas, amb la característica veu de Manuel qui es llueix en un altre clar aspirant a himne com és "Dejándonos llevar", on destaca el baix de Pablo Pantera.\nFinalitza el llançament amb "No Vuelvas Más". Gairebé 4 minuts que obren amb una melodia molt enganxosa de teclats i un acompanyament de guitarres que donen lloc a un altre mig temps captivador.\nRes de nou sota el sol, però no cal innovar ni inventar res de nou per aconseguir un molt bon disc, com és aquest debut de Sacramento, el qual posa les bases del que pot arribar a ser una grandíssima banda nacional, molt a tenir en compte!!


Son Pisà salut: GRIP O REFREDAT?\nGRIP O REFREDAT?\nSón malalties produïdes per virus, que es contagien a partir de petites gotes que expulsem al tossir o al fer estornuts. Són molt freqüents en aquesta època de l'any i és important saber quins símptomes poden donar, com tractar-les i quan hem d'anar al metge.\nQuins símptomes poden donar?\nFont: Canal Salut. Generalitat de Catalunya\nEls refredats són malalties lleus que solen durar pocs dies, sense o amb molt poca febre i se'n poden tenir varis episodis durant l'any. La grip sol durar una setmana amb febre de 3-5 dies i dóna molt més malestar general.\nCap de les dues té un tractament específic. Els antibiòtics no les curen .És important beure molts líquids ( aigua, sucs, infusions, brous), fer una mica de repòs i controlar la temperatura. Es pot prendre algun analgèsic, com el paracetamol, si hi ha febre, mal de cap, coll o dolors musculars.\nEn cas de congestió nasal convé fer rentats nasals amb suero fisiològic o aigua de mar per evitar les possibles complicacions dels refredats, com la otitis o la sinusitis. Si respirem bé pel nas també evitem la irritació del coll i millorem la tos seca.\nTapar-se el nas i la boca, amb un mocador d'un sol ús, al tossir o estornudar i rentar-se les mans sovint durant el dia ajuda a evitar la transmissió.\nQuan hem d'anar al metge?\nCal que consulteu al vostre metge en cas que persisteixi la febre a partir del quart dia, si teniu ofec, si sou una persona gran o amb una malaltia crònica. En els altres casos, eviteu la utilització del serveis d'urgència hospitalaris si no és per indicació dels metges. Recordeu que la utilització racional dels serveis d'urgència evita el col.lapse i permet l'adequada atenció als casos greus\nPublicado por Susana Munuera en 8:43\nEtiquetas: antibiotics, cures en salut, grip, infeccions, refredats, virus\n¿QUÉ SABES DE LA RESISTENCIA A LOS ANTIBIÓTICOS?\nCONEIXES LA RUTA SALUDABLE DE SON PISÀ? Sortim ...


Masies amb encant al Solsonès | POBLE RURAL PUIG ARNAU-PUBILLÓ\nFes una escapada a la naturalesa i gaudeix del relax i la desconnexió en unes masies amb encant al Solsonès. El Poble Rural Arnau-Pubilló ofereix fins a 12 allotjaments diferents. Masos dels segles XII i XVIII completament rehabilitats que incorporen tots els serveis i comoditats necessàries per a una estada confortable.\nA la finca Poble Rural Arnau-Pubilló hi trobem la casa pairal Puig-Arnau, datada dels segles XII-XVIII. Aquesta masia té una capacitat per a 16 persones, però també es pot llogar la part de dalt, per a 6 persones. Compta amb la capella de Sant Joan del segle XII, amb frescs i pintures, barbacoa i un safareig.\nTambé descobrim Cal Masover, on vivia el masover de la finca. Una masia amb encant del segle XVIII amb capacitat per a 10 persones. La Pallera és un dels altres allotjaments que ofereix el Poble Rural Arnau-Pubilló. Correspon a l’antic corral i pallera de la masia pairal i té capacitat per a 8 persones.\nEl Puit i La Fusteria és l’antic allotjament del fuster de la finca i la fusteria, respectivament. Són edificacions que daten dels segles XVII- XIX i que tenen una capacitat per a 6 persones cadascuna. Es troben envoltades de boscos i extensos camps de cultiu.\nLa Caseta és una masia situada en un pla, davant de la cinglera de Canalda. Té capacitat per a 12 persones. Pubilló I i Pubilló II són dues masies del segle XVIII amb capacitat per a 6 i 8 persones, respectivament.\nGrevoler és l’antic graner de la masia Pubilló. Té capacitat per a 4 persones. Savina I i Savina II són els antics corrals de la casa Pubilló i tenen una capacitat per a 8 i 4 places, respectivament. Pertanyen al segle XVIII i ofereixen unes vistes espectaculars de la Serra de Busa i Montserrat.\nPoble Rural Arnau-Pubilló: masies amb encant al Solsonès\nEl Poble Rural Arnau-Pubilló disposa d’una àmplia oferta d’allotjaments. 12 masies amb encant al bell mig de la natura del Solsonès. A més, ofereix un gran nombre de serveis, com piscina coberta i climatitzada, perquè puguis gaudir d’ella durant tot l’any i barbacoa.\nTambé disposa de zones de pícnic i fonts, àrees verdes ideals per a fer un mos i reposar. Els més petits s’ho passaran d’allò més bé amb els diferents parcs i instal·lacions habilitades per a ells.\nI pels més actius, a les nostres instal·lacions podran practicar diferents esports i activitats a l’aire lliure:\nAllotja’t en masies amb encant al Solsonès i frueix del paisatge i la naturalesa que ofereix l’indret. Fes ja la teva reserva al Poble Rural Arnau-Pubilló i vine a passar uns dies de tranquil·litat i contacte amb la natura en una masia del segle XII.


Bages Turisme presenta els reptes del 2019 amb l'objectiu de consolidar el desenvolupament turístic de la comarca\n35 agents turístics públics i privats de la comarca han assistit a la presentació del Pla de Treball de Bages Turisme per aquest 2019 i dels programes Punts d’Informació Turística (PIT) i Biosphere, en un acte celebrat al Celler Mas de Sant Iscle de Sant Fruitós de Bages. En aquesta sessió informativa els assistents han pogut conèixer els principals objectius per a la planificació turística del Bages que es preveuen realitzar des de l’Àrea de Turisme del Consell Comarcal del Bages, basats en les 5 línies estratègiques definides pel Pla Estratègic. Així mateix han pogut conèixer de part de les responsables tècniques de la Diputació de Barcelona els programes en detall per valorar la seva adhesió en aquests programes clau per a aprofundir en el coneixement del territori i teixint la xarxa de col·laboració per a l’estructuració de la destinació.\nCom a accions destacades del Pla de Treball, Bages Turisme contempla crear un material didàctic on els infants hauran de moure’s per la comarca i conèixer i descobrir els seus indrets. D’aquesta manera es pretén estendre el coneixement adequat sobre el potencial turístic del Bages en tota la societat, començant per les escoles, conscienciant sobre el gran valor natural, geològic i cultural de ser un Geoparc Mundial UNESCO. A més, es preveu desenvolupar un nou pla de comunicació elaborat el passat any que contempla diverses accions per incrementar la notorietat del Bages i el Geoparc, així com impulsar els operadors turístics del territori.\nPel que fa a altres accions previstes destaca l’enfortiment del Geoparc Mundial UNESCO de la Catalunya Central amb l’elaboració d’una exposició per a explicar a tot tipus de públic què és el Geoparc i com es pot visitar, la creació d’un calendari de fires i festes d’interès turístic i l’impuls d’un calendari de jornades gastronòmiques de les quatre temporades.


Gestió de la cultura | Toni Gonzàlez\nLlegeix més sobre Multiprojecte Artístic i Mobilitat Internacional\nLlegeix més sobre Claus Sostenibilitat Arts en Viu\nCursos i Activitats de Consultoria a Cabo Verde\nEnviat per admin el dj., 23/02/2017 - 10:49\nLlegeix més sobre Cursos i Activitats de Consultoria a Cabo Verde\nActivitats per a la mobilitat artística realitzades a Cabo Verde i coneixements adquirits.\nAquest article recull les activitats realitzades a Cabo Verde i els coneixements adquirits arran del contacte amb artistes, organitzadors i tècnics d'estructures i institucions culturals del país. L'estada a Cabo Verde va tenir lloc del 14 al 30 de setembre i va ser possible gràcies a la invitació de l'Ambaixada d'Espanya a Cabo Verde i d'AECID, en el marc del programa ACERCA. Aquesta va tenir lloc a Praia, capital política i econòmica de Cabo Verde, i Mindelo, la seva capital cultural.\nSubscriu-te a Gestió de la cultura


Un Xicot de Vilafranca: 2018\n20è aniversari del primer 4d8 dels Xicots de Vilafranca.\nAquesta Festa Major, ha fet 20 anys del primer castell de 8 vermell vilafranquí, i els Administradors de la Festa Major de Vilafranca ens van guardar un lloc al programa per a poder-ho recordar, cosa que agraeixo personalment, per la gran importància que té aquesta efemèride per la Vila, i en concret per la nostra colla.\nPer tots aquells que no teniu el programa, i també pels que el teniu, us reprodueixo a continuació el petit text que he tingut el privilegi de poder fer per a celebrar aquesta data tant especial. Dic també pels que el teniu, perquè aquesta versió és una mica més llarga que la que es va publicar ( per les lògiques limitacions d'espai ).\nPer celebrar-ho, el dissabte 25 d'agost vam fer també un acte molt bonic, on es va convidar als membres del tronc d'aquell primer castell de 8 per fer una tertúlia amb ells. Va ser emocionant escoltar les paraules de l'anxaneta, la Cris, com recordava aquell castell, i també d'una de les dosos, la Dori, que va posar en valor també el salt dels 6 als 7 pisos, que vam fer al 1992, amb castells que es lluitaven com si fossin de gamma extra. Llegendes vives com en Vicenç Marcianes, i altres castellers d'aquell mític primer castell de 8, com l'expresident de la colla Raimon Rovira, o el llavors cap de pinyes, Jordi Raventós, i també dos dels baixos, Enric Pagès i Fredi Sánchez, van ser presents a l'acte, que va moderar amb un bon saber fer, en Carles Adell. També ens hi vam afegir d'altres membres de la pinya, crosses, primeres mans, primers vents, laterals, ... recordant aquell gran moment.\nAquí va el text. Per molts anys Xicots, per molts anys Vilafranca!!!\n" Aquell 29 d’agost de 1998 va ser molt especial per als castellers de la camisa vermella vilafranquina.\nEns vam llevar com a castellers de 7 pisos i vam anar a dormir com a castellers de 8, havent carregat el primer carro gros, un bonic 4 de 8. I d’aquell somni, encara no ens n’hem despertat: des d’aquella festa major, un any rere l’altre, superant obstacles, assajant incansablement, demostrant molt de compromís i voluntat de créixer, cap temporada, cap, hem deixat de fer els castells de 8 pisos.\nA vegades correm el risc d’oblidar el valor i el mèrit de cada castell. Per això és interessant de tant en tant fer memòria i recordar com hem arribat fins al punt actual del nostre camí. Per als Xicots de Vilafranca, aquell 4 de 8 no va ser fàcil d’assolir. El primer intent, per Sant Fèlix de 1988, no va reeixir, però tot el món casteller va veure uns Xicots lluitadors, que carregaven la primera torre de 7 de la seva història a la “diada de les diades”.\nNo va ser fins nou anys després, el 1997, que hi vam tornar. A la diada de la colla, en vam fer dos intents desmuntats, els primers que provava una renovada colla. I ja a l’any següent, per la Festa Major, per la més típica, va arribar el primer 4 de 8! Llàstima que va quedar en carregat, per la mala sort que vam tenir a la sortida de la canalleta, que es va despenjar, amb una caiguda molt dolorosa.\nTeníem, també llavors, un pom de dalt de pel·lícula, que va creure en el castell des del primer dia: l’anxaneta, la Cristina Sacramento; la cassoleta, Tania Marcianes, de gran saga castellera, i les dosos, Dori Vázquez i Ariadna Martí, aquesta última ens va deixar ja fa massa temps, una petita Ariadna amb un gran cor vermell de color i sentiment. D’aquell primer 4 de 8 també ens va deixar l’estimat Lluís Barrera, que el va parar a quints, aquell valent petitó, que els anys 2007 i 2008 va liderar la colla. Un gran Xicot de cap a peus.\nEl següent cop que el vam portar a plaça, al juny de 1999 a Sant Cugat del Vallès, el vam descarregar, i des d’aquell any no hem deixat de fer-ho, mai.\nSuperada la quimera dels 8 pisos, l’any 2015 ens vam atrevir a perseguir-la amb un pis més, i ens en vam sortir. Vilafranca va assolir ser una de les poques poblacions on hi ha més d’una colla castellera que planta castells de 9. Actualment, Valls, Barcelona i Tarragona. Dia a dia, assaig a assaig, seguim fent de Vilafranca una vila més castellera encara. Enguany, per la Festa Major, celebrarem que després d’aquell primer 4 de 8, fa 20 anys, hem consolidat a Vilafranca una alternativa castellera de veritat. "\npd. Gràcies Merçè Grau per la correcció i assessorament gramatical en el text ;-)\nAlguns dels membres de la colla del primer 4d8 carregat ara fa 20 anys. Foto Pep Fari 25/08/2018\non de setembre 07, 2018 Cap comentari:\nEtiquetes de comentaris: Carro gros, història, Reflexió\nFesta Major sense alquímia.\nLa Festa Major no ha pogut tenir castell de 9 pisos vermell vilafranquí. Així ha estat, després de 3 Festes Majors consecutives amb 3d9 amb folre carregat al 2015 ( el primer ), 3d9 amb folre descarregat al 2016 ( el primer ), i 4d9 amb folre descarregat al 2017 ( el segon ), enguany ens hem quedat amb dos intents desmuntats de 3d9 amb folre, i finalment, en tercera ronda, amb un intent de 3d9 folrat, que ha quedat massa lluny.\nLa veritat és que la estadística de la colla amb el 3 de 9 amb folre no és encara molt bona, i està clar que li hem de prendre la mida encara a aquest gran castell. De les 9 vegades que li hem fet sonar les gralles, en tant sols 1 ocasió l’hem descarregat, i en 3 més l’hem assolit carregar. És a dir, un 44% d’efectivitat amb aleta. De la resta d’intents, un 44% han fet llenya (4), i un 12 % han estat intents desmuntats (1).\nEl 3d9 amb folre és un castell que necessitem treballar amb més intensitat als assajos, per tal de desxifrar els secrets entre l’encaix baixos-segons-terços. En l’encaix d’aquest nucli, és on rau la clau del nostre castell “sostre”. I per dominar-lo i tornar-lo a descarregar, l’hem de treballar a consciència. Sabem que tenim un bon tronc, enguany portem descarregats vuit 3d8, amb un 100% d’efectivitat ( a banda, 3 intents desmuntats ), però està clar que li hem recuperat la confiança a nivell dels 8 pisos. Per fer el salt de nou als 9, tenim tot aquest mes de setembre, per treballar aquest nucli, i trobar la millor fórmula per fer del pis de segons, juntament a baixos i terços, la roca que necessitem.\nTambé tenim els deures pendents del 2d8 amb folre, castell que enguany encara no hem pogut portar a plaça, i que per anar bregant folres necessitem retrobar i tornar-lo a fer nostre. Aquest setembre també ha de servir per seguir-lo perseguint.\nMolts deures encara, però la base dels castells de 8 la tenim de nou ben treballada, això és el més important, tenir de nou la clàssica de vuit, dins la normalitat de les actuacions de la colla.\nPer consolidar-nos com a colla gran, però, no només hem de pensar en els 9 pisos, sinó que hem de pensar en sumar, sumar i sumar, en aconseguir que totes i tots, treballem en la mateixa direcció, i ens ajudem i ens escoltem, i no deixem de tenir com a referència els Valors que vam marcar i definir a principi de temporada. De tots ells, en desxtacaria aquests 3, que crec que hem de tenir molt presents en aquest tram final: positivitat, treball en equip i sentiment de pertinença.\nPositivitat: Som positius i alegres i ho transmetem en les nostres relacions.\nTreball en equip: Treballem conjuntament per assolir l’èxit. L’interès col·lectiu preval per sobre de l’interès individual.\nSentiment de pertinença: Portem amb orgull la camisa vermella vilafranquina i la dignifiquem donant la nostra millor imatge.\nHa estat finalment una Festa Major sense alquímia, m’explico: L’alquímia era una doctrina, que pretenia explicar com una substància es podia transformar en una altra, en un temps en què encara no existien les disciplines empíriques de la química i de la física. Un dels objectius principals era la recerca de la pedra filosofal, que hauria de permetre transformar qualsevol metall en or.\nLa semblança entre els Xicots i la alquímia, la vam estar comentant amb dos companys de Colla l’Alberto i el Joanjo, a la Diada de Festa Major, de Sitges, prèvia a la nostra Festa Major.\nLa idea era que els Xicots som una mena d’alquimistes castellers, que som capaços de transformar allò que fem amb poqueta gent als assajos, en grans construccions a plaça, d’una forma sorprenent. Hi vaig estar totalment d’acord!\nVeníem d’uns anys de festes majors amb alquimia Xicotera, però enguany no hem trobat la fórmula per convertir en or, els metalls treballats als assajos.\nAixò no vol dir que no trobem la fórmula properament, sabem fer-ho, i com tots sabem només hi ha un secret: Picar més i més pedra als assajos, assaig rere assaig.\n29 d'agost de 2018. 3d8 descarregat ( després de l'intent de 3d9f ).\nPd. Des d’aquí felicitar a la Vella de Valls per fer la millor actuació de la diada de Sant Fèlix, amb 4 gammes extres de traca i mocador. A la Joves de Valls pel domini sobre el 2d8. Als Verds per tornar a completar el castell de 10, i carregar el 2d8. I als Minyons de Terrassa per provar el 2d8 a Vilafranca. I a la Jove de Tarragona, pel primer 4d9 amb l’agulla descarregat, aquest, al Catllar...\non de setembre 02, 2018 Cap comentari:\nEtiquetes de comentaris: 3d8, 3d9f, Festa Major, Reflexió\n20è aniversari del primer 4d8 dels Xicots de Vilaf...


TAC12 TV - IBI reduït per instal·lar plaques solars a Constantí\nEls veïns i veïnes de Constantí que instal·lin plaques fotovoltaiques podran aconseguir fins a un 50% de descompte sobre l'IBI durant un període de 3 anys. Aquesta bonificació s'aplicarà segons el valor cadastral de l'immoble. Una proposta que es va aprovar al ple per incentivar la transició cap a l'energia verda.\nTambé es va tirar endavant un recàrrec del 50% de l'IBI als habitatges desocupats de grans tenidors per tal de posar en circulació pisos de lloguer. A més a més, s'aplicarà un increment del 15% al cànon de depuració d'aigües residuals només per a les empreses que fan ús de la depuradora industrial per tal d'igualar-ho al cost del servei.\nDurant el ple es va aprovar la liquidació del compte general del 2020 amb un romanent de tresoreria positiu de més de 600.000 euros. No tota l'oposició ho va veure amb bons ulls.\nMés enllà d'això, la construcció de la pista poliesportiva i l'skatepark són imminents. Ja s'ha començat a perimetrar el terreny a tocar de l'avinguda Andorra. Es tracta d'un projecte guanyador dels pressupostos participatius del 2019. El cost és de 100.000 euros. Just al costat s'ha habilitat un pàrquing dissuasiu que van demanar els veïns del carrer Serapi. Així, s'ha habilitat la rampa perquè puguin entrar els vehicles i ara només hi faltarà l'enllumenat.\nMés en aquesta secció: « Constantí invertirà 900.000 euros en la renovació integral del carrer Sant Pere Constantí presenta en societat els seus dos nous gegantons »


Motel Jumar Miedzyrzecz Polònia - Ofertes d'hotels amb els MILLORS DESCOMPTES EN LÍNIA\nVeure tots els 7 allotjaments a Miedzyrzecz.\nul. Waszkiewicza 69, Miedzyrzecz, Miedzyrzecz, Polònia - Veure al mapa\nDissenyat tant per oci com per negoci, Motel Jumar està situat idealment a Miedzyrzecz; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Motel Jumar, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, escriptori, aparell de televisió LCD/pantalla de plasma, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Motel Jumar no troba competidors en cap categoria.\nTots els comentaris (101) Parelles (27) Viatgers en solitari (58) Famílies amb infants petits (1) Famílies amb infants grans (1) Grups (15)


Assenyalen els espais tancats de Catalunya on s'hauria de demanar el passaport Covid\nLa directora del CatSalut aposta per ampliar l'ús del passaport covid | ACN\nLa directora del Servei Català de la Salut (CatSalut), Gemma Craywinckel aposta per ampliar l'ús del certificat\nper Albert Fuertes / ACN 21/11/2021 13:18h\nLa directora del Servei Català de la Salut (CatSalut), Gemma Craywinckel, ha apostat per ampliar l'ús del passaport covid en espais tancats. Un fet que s'està estudiant i que el Govern abordarà la setmana que ve, després de l'augment de contagis.\nEn una entrevista a TV3, Craywinckel ha remarcat que la decisió encara no està presa i que caldrà estar atents a les dades, però creu que «s'hauria de fer» perquè la covid-19 té una contagiositat «altíssima».\nAixí, creu que s'hauria d'implementar en restaurants, festes i casaments, teatres i cinemes. «Estem parlant d'espais tancats, on s'acumula molta gent i no tens cap mesura d'aïllament efectiva», ha dit. Craywinckel preveu que al gener decaigui el decret que posa la sanitat privada a disposició de la pública.\nNo es garanteix al 100% un entorn segur, però eleva la protecció\nLa directora del CatSalut ha recordat que en aquesta època de l'any moltes activitats es fan en espais tancats. Des de l'estiu es té la percepció al carrer és que la pandèmia «s'ha acabat» perquè hi ha molta gent vacunada, relaxant així les mesures protecció personal com la mascareta, la distància o el rentat de mans.\nCraywinckel ha admès que limitar l'entrada en espais tancats a persones amb el passaport covid, ja sigui perquè estan vacunats o perquè tenen una prova negativa, no garanteix al 100% un entorn segur, perquè una persona vacunada també pot contagiar, però creu que elevarà la protecció.\nA més, creu que implementar aquesta mesura ajudarà a augmentar les taxes de vacunació. Un fet que animarà a part de la població que no s'ha vacunat per «por a la punxada» o per «mandra».\nLa responsable del CatSalut no ha amagat la seva «preocupació» per les dades de la pandèmia a Catalunya, que fa setmanes que van en ascens a les portes de Nadal. Per això, creu que s'han de prendre mesures per evitar que els contagis segueixen creixent i evitar situacions com s'estan vivint en alguns països europeus.\nRecuperar els punts de testos massius\nPel que fa a la situació del sistema sanitari, la directora del CatSalut ha admès que els professionals estan «esgotadíssims». A més, s'estan treballant millores organitzatives perquè el sistema no col·lapsi en un hivern en què preveu que convisquin diversos virus respiratoris, entre els quals la grip, que tindrà «més circulació».\nUna de les opcions que ha plantejat és «tornar a fer punts de testos massius, que no es van desmuntar», per treure aquesta tasca de l'atenció primària.\nLa directora del CatSalut ha admès que falten milers de professionals d'infermeria al sistema, un dèficit que ja existia abans de la covid-19. Tot i mostrar la voluntat de contractar més professionals, ho ha condicionat a la disponibilitat pressupostària i creu que s'haurà d'anar «fent camí» al llarg dels anys acabant «a poc a poc» amb un «l'infrafinançament del sistema crònic».\nDecret de la sanitat privada\nLa directora del CatSalut preveu que a finals de gener es pugui fer decaure el decret que posa la sanitat privada a disposició de la pública. «És una anomalia tenir integrada a la privada a cop de decret», ha dit. Craywinckel espera que aquest decret pugui aixecar-se un cop passin els mesos més durs de l'hivern, sempre que no hi hagi una nova onada.\nCraywinckel confia que això es pugui fer perquè en aquests moments els temps d'espera per a operacions quirúrgiques s'estan complint en un percentatge per sobre del 90%. Actualment, ha explicat, encara es fa alguna derivació i ha remarcat que, tot i que el decret decaigui, la sanitat pública «farà el que calgui» amb els recursos propis i, si cal, en buscaran a fora.\nLa Covid-19 augmenta la pressió hospitalària a Catalunya\nEls epidemiòlegs assenyalen la mesura per tenir un Nadal «calmat» a Catalunya


CF REUS 2ªB GRUP III: marzo 2014\nDerbi... Jornada 33 | CF Reus -Nastic de Tarragona\nNo sóc d'anar atacar al rival abans d'un partit, m'agrada més parlar després del partit i si pot ser amb una cervesa millor, he vist varis comentaris del Nàstic, amenaçant, que els hi sembla un insult el preu de les entrades, ha donat per parlar molt! Molts d'ells es contradiuen del que parlaven fa uns mesos i parlen de coses on és totalment fals. És queixen de que li parli un anònim però el mateix s'amaga darrere l'anònim.\nFa dos anys, a l'afició del Reus, la van situar a preferent superior, tot un luxe, eh. Fent pagar un preu de 20€, si fan pagar un preu tan abusiu, esperes que tinguis una visió perfecta del camp, i que per veure la línia de banda no et tinguis que ficar a la barana i de peu, perquè assegut no la veus... Aquesta temporada, la situació ha estat en un córner "gàbia", on l'altre punta del camp no la veus, ja que el seu camp comparat amb el del Reus, és molt més gran, si més no fa, segons els tarragonins, pot ser el doble que el camp del Reus de llarg, perquè el nostre feu és tant petit...\nTothom té dret a manifestar-se, a queixar-se d'alguna cosa que no està conforme. Els nastikers, per les xarxes socials, han dit que aniran a Reus, però és quedaran a fora del camp a animar al seu equip, i a part d'això amenacen en trencar el mobiliari... Una mica de seny, però imbècils hi ha a tot arreu.\nCom diu aquell, cada u mana a casa seva i fa el que vol, més o menys és el que ha passat, segons es comenta, el Nàstic encara deu els diners de les entrades de la temporada passada. Josep Maria Andreu, deia que hi havia un pacte no escrit, on es tenia que mantenir el mateix preu, però en roda de premsa Francesc Sabaté, ha dit que no hi ha cap pacte.\nPassant més cara al partit de diumenge, el conjunt grana va guanyar la passada jornada 3-0 al Constància, mentre el Reus perdia pel mateix resultat a Badalona.\nEn el partit d'anada el Reus va empatar a 2, gràcies a un gol d'Alex Lopez al temps de descomte. I l'últim partit disputat entre els dos a casa, va ser la temporada passada on el Reus va perdre per 0-2, al camp hi havia més de 4500 persones, on 1500 eren de Tarragona.\nEl partit es disputarà diumenge a les 17h am Municipal de Reus\nAbans del Nàstic, s'ha d'anar a Badalona, que son 3p. importants, per deixar de patir i poder somiar amb altres coses, per això ara és temps de centrar-nos amb el partit de diumenge, ja hi haurà temps després de pensar en altres partits.\nEl conjunt de Piti Belmonte, present en el passat partit a Reus, va perdre per 3-1 al camp del Nàstic, mentre el Reus guanyava per 3-1 a l'Olot. El Reus no podrà contar amb Socias per sanció, ja que va veure la vermella directe, mentre Marques, Jorge, Quesada i Cuellar estan lesionats.\nEn el partit d'anada, el resultat va ser d'empat a 0, el vent va ser el protagonista del partit i va fer que no es veies un gran encontre. La temporada passada, al camp del Centenari, el Badalona va guanyar per 2-1, on el Reus, es va veure perjudicat per un gol que li van anular, on el fora de joc no existia. L'any passat van anul·lar-li fins a 8 gols legals.\nL'àrbitre del partit serà el sevillà Juan Peña Varela, on serà el primer partit que xiuli al grup 3 de 2b aquesta temporada.\nEl partit és disputarà diumenge a les 17h al camp del Centenari.\nCom era d'esperar, el derbi entre tarragonins i reusencs, seria de jornada econòmica, el preu que han de pagar els que no son socis del Reus, és quelcom car, 20€ per general, 30€ per Tribuna Baixa i 40€ per Tribuna Alta. En canvi els que van des de principi de temporada i abans de que comenci la lliga paguen el carnet de soci, doncs el preu es una ganga, 8€ general, 12€ Tribuna Baixa i 18€ Tribuna Alta i a més, poden agafar fins a 3 entrades i si son un dels 400 primers en recollir entrades, seran premiats amb una samarreta del Reus.\nGran iniciativa de la directiva pel soci, això sí, pel que no ho és i vol anar a veure el partit, ja que per la TV no ho podrà fer, doncs tindrà que pagar segons on vulgui asseure's. L'any passat, a Tarragona també costava 20€ l'entrada i pobre que et fiquessis de peu, que ja venia el guardià a dir-te quatre coses.\nPer twitter, ha tingut ressò. El dilluns, l'Olot anunciava que també feia jornada econòmica per aquest diumenge contra el Llagostera, l'entrada més cara 28€. El club sap que vindrà gent, ja que un derbi es un derbi, i si et pots aprofitar...\nEl passat diumenge, el "clàssic" Madrid - Barça, l'entrada més barata 99€, ningú va dir res... i el Santiago Bernabéu estava completament ple... Ironia no? Ara direu que 1a divisió és un altre nivell, no son jugadors sinó estrelles. Estic d'acord, però el joc i el temps és el mateix.\nPel passat a 3a, recordo entrades de lliga per 15€, en un play-off d'ascens també per 15€ però el camp en pitjors condicions, no tenies lloc per asseure, tenies que estar de peu a dalt d'una muntanya.\nEn definitiva, el futbol és un negoci, que moltes vegades el convertim en política. I la gent, quan el partit dona morbo doncs el vol anar a veure i paga l'entrada. Això sí, després estem en crisi, ens retallen en educació i ens putegen com volen, però pobre de que ens treguin el Canal+.\nDesprés de la victòria i la derrota del Mestalla, toca dir, que si no hi ha sorpresa, doncs el Reus ja esta salvat. Per no fer-ho, el filial che, ho tindria que guanyar tot, mentre el Reus no sumar més de 9p. La temporada que ve, estarem de nou a divisió de bronze.\nAquesta temporada a casa, mai s'havia vist un gol en els primers 15' de joc, avui arribava el dia, Tobias a la sortida d'un córner, ha fet el 1er, el mateix portugues, ho intentava al 5' des de els 45m de camp, però el porter la refusava. L'Olot ho ha intentat amb xuts des de fora, però no ha mostrat la seva millor imatge i al 35' Muñoz, ha fet l'empat al marcador. Però per sort dels roig-i-negres, s'han tornat a ficar per davant al marcador, aquest cop, el gol el feia Alex.\nA la represa, els garrotxins, ho seguien intentant i a l'hora de partit, han vist com el Reus es quedava amb un home menys. Se li ficava tot de cara, però avui Badia, que ha sigut titular, ha tingut pocs problemes sota pals. Els 30' que el Reus ha estat amb inferioritat, s'ha passat etern. Ja s'arribava al 90' i Granados ensenyava el cartell amb 4' més de partit i per sort, Alex rebia la pilota i davant del porter la col·locava per la dreta i donava tranquil·litat al Reus.\nAmb la victòria el Reus gairebé s'assegura estar un any més a Segona B. A l'estadi avui han assistit uns 800 espectadors.\n1-0 min. 12 Tobias\n1-1 min. 35 Muñoz\n2-1 min. 41 Alex\n3-1 min. 91 Alex


Projectes en curs - AlterNativa Intercanvi amb Pobles Indígenes\nApoderament de dones i joves indígenes a Guatemala i enfortiment d’organitzacions indígenes per l’exigibilitat de Drets i incidència en polítiques públiques a nivell local, regional i internacional.\nÀrea geogràfica: Guatemala\nEl projecte impulsat per COINDI, cofinançat per l’ACCD i executat entre setembre del 2015 i novembre de l’any 2016, té l’objectiu de formar i acompanyar dones, joves i organitzacions indígenes per millorar la seva capacitat de participació i incidència en espais públics de decisió tant a escala comunitària, municipal, regional i internacional.\nLes dones han incrementat la seva participació en juntes escolars, comitès comunitaris de desenvolupament, i s’ha legalitzat una associació productiva artesanal. El procés ha permès assolir capacitats assertives per l’apoderament, trencar barreres respecte la participació i crear un entorn de suport mutu entre dones per obrir espais de relació, ser reconegudes per la comunitat com interlocutores amb capacitats i relació amb altres grups.\nPodràs trobar més informació a: Memòria 2016\nVeus Indígenes per la Transformació Social (VITS)\nÀrea geogràfica: Catalunya\nEl present projecte parteix d’una experiència exitosa de sensibilització a la ciutat de Barcelona com és la Mostra de Cinema Indígena de Barcelona (que ja porta 9 edicions) i les activitats paral·leles realitzades en el marc del Programa de Drets dels Pobles indígenes a través de l’audiovisual, en el qual hi ha participat l’Ajuntament de Barcelona.\nA nivell dels continguts i temàtiques que treballem, el projecte incideix plenament amb la pèrdua de Drets fonamentals i de Sobirania popular que també patim a la nostra societat, evidencien les causes i els impactes que pateixen els pobles indígenes i que ens afecten directament a nosaltres, posen en relació experiencies d’intercavi i aporta recursos per a la mobilització social.\nAquest projecte tracta d’ aprofundir la relació i vincles entre pobles indígenes i la nostra societat mitjançant un intercanvi actiu. Alhora, entre les organitzacions indígenes i les institucions catalanes s’ha fet explícit la necessitat d’enfortir espais i processos de concertació i incidència per la defensa de drets i construir conjuntament mecanismes i alternatives d’aplicació efectiva; remarcant també el paper d’incidència que juguen les institucions i la comunitat internacional en l’aplicació de marcs de drets.\nConsulta més informació als enllaços següents:\nINDIFILMS: Drets i comunicació des de l’univers audiovisual dels pobles indígenes.\nTallers- cinefòrums de dues sessions sobre els reptes comunicatius i les propostes de canvi que ens arriben amb veu pròpia des dels pobles indígenes\nAmb el propòsit de donar a conèixer els reptes comunicatius i les propostes de canvi que ens arriben amb veu pròpia des dels pobles indígenes al públic més jove, hem engegat un programa basat en tallers audiovisuals adreçats a centres educatius.\nConsiderem pertinent començar a treball en espais d’educació per tal d’assolir el nostre objectiu d‘introduir als més joves en el marc dels drets humans i els drets dels pobles indígenes.\nEls tallers que presentem tenen com a eix principal material audiovisual, amb el que es treballa de forma dinàmica la comprensió sobre les desigualtats: les seves causes i conseqüències, la vulneració i exigibilitat de drets, el qüestionament d’idees o valors preconcebuts, etc. Alhora, s’han programat aquests espais de formació amb un caràcter participatiu i que aborda de forma central continguts de disseny curricular, i son complementaris amb l’activitat docent dels més joves.\nAquests tallers estan dintre del catàleg d’accions de sensibilització que la Diputació ofereix als municipis de l’àrea metropolitana de Barcelona


Tenim el repte de definir com ha de ser el nostre futur. Durant la reconversió industrial dels vuitanta del segle passat, van desaparèixer molts sectors econòmics i industrials i en varen sorgir alguns de nous. Aleshores hi havia una indústria protegida, fragmentada, diversificada, poc innovadora i concentrada en unes àrees, on donava plena ocupació, i es va passar a una societat de serveis de base turística més dispersa, amb una taxa d’atur que, des de fa dècades, és el doble de la mitjana europea. Es van crear multitud de feines de baixa qualificació per donar-li suport, com la construcció, el lleure, hotels, restaurants i ‘xiringuitos’ (som el país d’Europa amb més bars per cada mil habitants). Per tal que una transformació sigui reeixida, hi ha d’haver un transvasament de les activitats amortitzades a les noves ocupacions. I això no es va fer bé.\nDisposem de més eines que a l’època del ‘desarrollisme’, però el model econòmic d’avui ha creat una gran desigualtat social, alimenta la cobdícia i garanteix una precària solidaritat. Es reclamen serveis bàsics com escoles, hospitals, residències, defensa de la natura, o feines del camp, però es mira cap un altra banda per no veure l’explotació dels que recullen raïm, pomes, peres, préssecs i verdures, o que cuiden gent d’edat per pocs diners i que sovint fan immigrants sense papers.\nNo ens podem permetre repetir els errors de sempre. En aquests moments és molt difícil fer indústries del futur des del no res i l’esperit empresarial només pensa en ‘fer-se milionari’. Cal una massa crítica que no tenim i, en canvi, patim la deriva populista de la ‘cohesió social’ per justificar despeses ruïnoses. També hi ha por a que els recursos vagin a grans empreses ja que, malgrat ser les més preparades, sovint es queden els beneficis i socialitzen les pèrdues. Els tècnics europeus diuen que els fons destinats a ajudes no han de barrejar-se amb els destinats a la transformació. Però això comporta entendre on estem i a on volem anar. Cal definir com integrar les activitats que ja existeixen amb les noves per aconseguir una taxa d’ocupació adequada.\nEl propòsit dels fons europeus és ajudar-nos a ser. No a ser més rics, sinó a recuperar els elements productius de la nostra societat. Alvin Toffler explicava, fa més de cinquanta anys, el ‘Xoc del futur’. Avui allò ja és present. Les onades migratòries continuen arribant per fer les feines elementals, però han desaparegut moltes de les que fins ara eren de la ‘societat aposentada’ i, per sobreviure, caldrà trobar-ne de noves, o recuperar algunes de les que ja no es volen fer. Hi ha molts riscos, però també grans oportunitats, si es gestiona bé.\nArticle anterior120 bikers gaudeixen del patrimoni i la gastronomia de la Llacuna a l’e-Bike Day\nPròxim articleLa importància de l’equip


El ‘Moviment Democràtic de Dones’ i la ‘Xarxa de Municipis Lliures de Tràfic de Dones i Menors per l’Explotació Sexual’ van organitzar, el dissabte 6 de febrer, una jornada per parlar d’aquesta qüestió que afecta a 45.000 dones i nenes a Espanya.\nHi van participar, entre d’altres, l’alcaldessa de Santa Coloma de Gramenet, Núria Parlón, la tinenta d’alcalde de Benalmádena Elena Galán, la presidenta de la Federació d’Associacions de Veïns de Barcelona, Ana Menéndez Martínez i el president de l’associació ‘Homes per l’abolició de la prostitució’, Enrique Díez. L’Ajuntament de l’Hospitalet també es va sumar a la convocatòria.\nAl final de la trobada es va aprovar un ‘Manifest de Barcelona’, que rebutja la regulació de la prostitució que es considera ‘voluntària’. “Entenem que aquesta pràctica és la forma més brutal de sotmetre les dones i de legitimar la violència masclista”, es llegeix en aquest Manifest del qual en volem parlar amb Cristina Simó, vicepresidenta del ‘Moviment Democràtic de Dones’.\nEl ‘Moviment Democràtic de Dones’ i la ‘Xarxa de Municipis Lliures de Tràfic de Dones i Menors per l’Explotació Sexual’ s’oposen a qualsevol tipus de regularització legal de la prostitució. Perquè?\nEns hi oposem perquè hem de desmitificar la idea que estem davant un dret i un treball que és acceptable. No es pot utilitzar les dones i nens i nenes com a objectes susceptibles de venda o lloguer. La regulació confronta radicalment amb la nostra posició.\nHi ha dades de llocs on s’ha regulat la prostitució i de llocs on s’ha aplicat legislacions abolicionistes, com a Suècia, que és la que defensem nosaltres. I amb les dades a la mà s’entén perquè ens oposem a la regulació. Alemanya s’ha convertit en el bordell d’Europa, des de que el 2002 es va regular i fiscalitzar la prostitució. Un informe recent parla de 3.000 bordells oberts, 400.000 prostitutes operatives i 1,2 milions de clients diaris. L’Estat s’ha convertit en còmplice i proxeneta i està beneficiant les màfies del tràfic de persones.\nAl Manifest dieu que “tenim el dret d’imaginar un món i unes ciutats sense prostitució de la mateixa manera que hem après un món sense esclavatge, sense apartheid, sense violència de gènere, sense infanticidi o sense mutilació genital femenina”. Com penseu assolir aquest món que imagineu?\nVolem conscienciar de l’existència d’aquest problema i mantenir viu el debat perquè s’elevi a les institucions. Per això hem creat la ‘Xarxa de Municipis Lliures de Tràfic de Dones i Menors per l’Explotació Sexual’. Per promoure el debat des de l’àmbit local, des de més a baix, i que es facin accions coordinades que facin visible aquesta xacra per afrontar-la i lluitar per erradicar-la.\nSanta Coloma de Gramenet o L’Hospitalet de Llobregat han subscrit el vostre Manifest però l’Ajuntament de Barcelona defensa que es reguli la prostitució ‘voluntària’.\nPer això demanem que la proposta de regular la prostitució no tiri endavant a Barcelona i que, per contra, s’adhereixi a la Xarxa de Municipis Lliures de Tràfic de Dones i Menors per l’Explotació Sexual’.\nEntenem que si es regula la prostitució es legitima les màfies i se les converteix en empresariat. Si no hi ha prostitució no hi ha trata. Si no ha clients, no hi ha prostitució. I l’única manera d’acabar amb la trata és acabant amb la prostitució.\nmoviment democràtic de dones’ trata de personas\nVisites del contingut : 19936459


L'evolució del transport urbà - Diari de Girona\nL'evolució del transport urbà\nD'un temps ençà el transport urbà ha evolucionat considerablement, com tantes altres coses d'un món que es mou i es transforma ràpidament. I aquesta evolució del transport es pot observar no només en els grans carruatges, sinó també en els més modestos i fins i tot en els de paquets i carteres de mà. Els camions de grans dimensions que transiten pels nostres carrers han substituït els antics carruatges arrastrats per majestuosos cavalls o per modestos muls. Grans carros que sortien de la fàbrica Grober per la portalada de la casa n. 4 del carrer Nou, situada davant de l'Hotel Peninsular. I pels de les agències Sarrà i Romaguera i Corcoi, que recollien les mercaderies de l'estació del tren per distribuir-les pels comerços de la ciutat. Els carretons de mà, o arrastrats per un sofert burret que portaven mercaderies de menys volum. I també bicicletes amb un petit remolc que podia situar-se al davant o al darrere del bicicle, alguns amb un rètol indicador de la marca del producte que distribuïen. Recordo un d'aquests modestos vehicles que s'usava per repartir cafè d'una marca que es titulava Debrai. El conductor d'aquell bicitransport era conegut com el senyor Debrai, sobrenom que subsistí fins i tot quan aquell ciutadà, ja entrat en anys, deixà aquella feina per dedicar-se a una altra de menys feixuga. També es transportaven alguns paquets o sacs a mà o a l'esquena del sofert i pacient bastaix. Sacs de farina o de patates o d'altres productes alimentaris. El sac que portava el parracaire que deambulava pels carrers oferint el seu servei de recollida de papers i pells de conill, que pagava amb una moderada quantitat de xavalla. L'home del sac amb la presència del qual s'amenaçava les criatures que no es comportaven bé, o com els pares consideraven que s'havien de portar.\nTambé era normal veure un dependent de farmàcia carregat amb una bàscula per pesar criatures, un servei que es prestava a les famílies que tenien un petit a qui convenia controlar el pes i no estava en condicions de treure'l de casa.\nA l'estiu es passejaven pels carrers uns venedors de càntirs i gerres de terrissa que oferien als possibles compradors. Peces que en els dies calorosos eren molt usades per tenir a mà aigua fresca a la qual se solia animar amb unes gotes d'anís.\nEs podien veure viatgers, anant o venint de l'estació, carregats amb pesades maletes. Els que es podien desprendre d'una petita quantitat ja trobaven, en baixar del tren, a la sortida de l'estació, algun vailet disposat a portar el bagatge, uns amb un carretó, altres, menys afortunats, carregant amb tot el pes. Pageses que venien a vendre al mercat portaven grans cistells. I també les mestresses de casa anaven a la compra amb el corresponent cistell. Les més afortunades anaven acompanyades per la minyona, que era la que portava el cistell, mentre que la se-nyora era la que escollia el producte i la que el mercadejava, sovint amb un interessat regateig per afinar el preu. També es podia veure pel mercat algun fondista carregat amb un voluminós cabàs.\nEncara puc recordar quan les criatures de mesos es portaven a coll, per la mare o per una mainadera, que en alguns casos era una noia de catorze o quinze anys. Hauria estat una cosa molt rara que un pare carregués amb la criatura. Quan aparegueren els primers cotxets, eren molt voluminosos, i, si es tractava d'una família distingida, el cotxet el conduïa una mainadera.\nMolts professionals portaven la corresponent cartera de mà, plena de papers, llibres o el que els calgués per a la seva feina. Els arqueòlegs, que eren una molt selecta minoria, podia ser que portessin la cartera amb pedres o altres materials procedents de les excavacions. Els que no sabien apreciar el valor del treball d'aquells abnegats científics els anomenaven els homes dels rocs. També podia donar-se el cas que a la cartera hi portessin un entrepà pel berenar o el segon esmorzar, quan es tractava de jornades de treball molt llargues. I si era un ciutadà que per necessitats familiars havia de fer la compra del pa o d'algun altre producte alimentari, també el portava dintre la cartera per dissimular que fes una activitat que es considerava pròpia de la senyora o de la minyona de servei.\nEls carters sortien de l'edifici de Correus carregats amb una gran cartera plena de correspondència, que anirien repartint per la demarcació que cadascú tenia assignada.\nTambé podíem veure passar un funcionari del municipi conduint manualment una llitera, acompanyat d'un guàrdia municipal, amb el cos d'algú que havia pres mal o havia estat atropellat per un carruatge, i si era a l'estiu es podia tractar d'algú que s'havia ofegat banyant-se a les aigües del Ter.\nQuan a la ciutat hi tenia el seu aquarterament un regiment d'Artilleria, podíem veure desfilar els canons arrastrats per cavalls, si es tractava de peces de gran calibre. I quan es tractava d'Artilleria de Muntanya, les peces dels canons desmuntats es carregaven als soferts i modestos muls. Com també eren muls els que carregaven amb les metralladores del regiment d'Infanteria. Els militars tenien prohibit portar paquets. Cada oficial tenia el seu assistent, que estava autoritzat per vestir de paisà per tal de poder portar els paquets del seu oficial.\nTot això ja és història passada. Ara ja no circulen aquells grans carros amb una rècua de cavalls o muls, sinó grans camions de tres, quatre o cinc eixos. Les lleugeres furgonetes, les ràpides i sorolloses motos dels repartidors de pizzes. Les monumentals bosses dels antics carters han estat substituïdes per carrets de fàcil maneig. També el carret de la compra ha substituït els antics cistells i cabassos. Com també les antigues minyones han deixat el seu lloc a les empleades de la llar. La cartera de mà ha estat substituïda per la cartera penjada en banderola, o la motxilla. La pesada maleta del viatger ara s'ha dotat de rodes que permeten el desplaçament amb tota comoditat. L'exèrcit ja no usa cavalls i muls, sinó potents tractors i camions i cotxes lleugers de campanya. I a la ciutat ja no hi ha aquarteraments de tropes. Però encara podem veure bicicletes amb remolc pel servei de repartiment. Cada dia en veig una que reparteix pa. També bicicletes amb un seient per portar una criatura, o amb un remolc per portar-ne dues o tres.\nUna altra novetat que representa un positiu progrés és que moltes dedicacions que abans es consideraven pròpies de les dones ara es comparteixen entre ambdós sexes. Ningú troba incoherent veure un home portant un cotxet de criatura, ni una dona conduint un autobús o una camioneta. Però encara alguna vegada he vist un conegut ciutadà gironí dirigint-se a l'estació amb les mans a les butxaques, acompanyat de la seva esposa que arrastra una pesada maleta. Totes les regles tenen excepcions.